12 сәуір. Тұлғалар туған күн
DATE: 08:08, 12 Сәуір 2024 | GMT +5
TITLE: 12 сәуір. Тұлғалар туған күн
URL: https://kaz.inform.kz/news/12-saur-tulgalar-tugan-kun-dbbd53/
META: DATE: 08:08, 12 Сәуір 2024 | GMT +5
TOTAL WORDS: 951
AUTHOR(S):
TEXT: ЕСІМДЕР. 62 жыл бұрын Ауыл партиясы төрағасының орынбасары Қайрат Қапарұлы АЙТУҒАНОВ дүниеге келді. kz. Алматы энергетика және байланыс институтын «инженер – экономист» біліктілігі бойынша, Мәскеу қаласындағы Бүкілодақтық ауыл шаруашылығы экономикасы ғылыми-зерттеу институтының аспирантурасын бітірген. Еңбек жолын 1984 жылы топырақтану кафедрасының ассистенті қызметінен бастады. 1987-1989 жылдар аралығында агроном, аға агроном-тұқым өсіруші, кеңшардың бас экономисі болып жұмыс істеді. 1990 -1992 жылдары Қызылту аудандық агроөнеркәсіп бірлестігі төрағасының экономикалық мәселелер жөніндегі орынбасары және Көкшетау облысы аудандық әкімшілігінің аудандық жоспарының төрағасы қызметтерін атқарды. 1992 - 1996 жылдары коммерциялық құрылымдарда басшылық қызметтерді атқарды. 1996-2005 жылдары Көкшетау облысы әкімі аппаратының бөлім меңгерушісі, Солтүстік Қазақстан облыстық экономика басқармасы бастығының орынбасары, Қазақстан Республикасы Стратегиялық жоспарлау және реформалар жөніндегі агенттігінің бөлім бастығы, Астана қаласындағы «Ақмола Электржелілік Тарату Компаниясы» АҚ Басқарма төрағасының орынбасары қызметтерін атқарды. 2005-2007 жылдар аралығында Қазақстан Республикасы Ауыл шаруашылығы министрлігі аппаратының басшысы, Халықаралық Қайта Құру және даму банкінің «Ауыл шаруашылығын жекешелендіруден кейінгі қолдау» жобасын басқарды. 2007 - 2011 жылдары Шымкент қаласындағы «Оңтүстік» ӘКК ұлттық компаниясы» АҚ қаржы директоры, орынбасары, бірінші орынбасары, Басқарма төрағасы лауазымдарында жұмыс істеді. 2012 - 2016 жылдары Қарағанды облысы әкімінің орынбасары, «ҚазАгро» Ұлттық басқарушы холдингі» АҚ басқарма төрағасының орынбасары, Қазақстан Республикасы Кәсіподақтар федерациясының Басқарма төрағасының орынбасары қызметтерін атқарды. 2016 жылы Қазақстан Республикасының Ауыл шаруашылығы бірінші вице-министрі болып жұмыс істеді. Сейфуллин атындағы Қазақ агротехникалық университетінің басқарма төрағасының орынбасары қызметін атқарды. «Құрмет» орденімен және 5 медальмен марапатталған. 56 жыл бұрын Қазақстан Республикасы Премьер-министрінің орынбасары – Қазақстан Республикасы Үкіметінің аппарат жетекшісі Ғалымжан Телманұлы ҚОЙШЫБАЕВ дүниеге келді. Ломоносов атындағы Мәскеу мемлекеттік университетін бітірген; М. Ломоносов атындағы Мәскеу мемлекеттік университетінің жоғары мектебі, философ. Еңбек жолы: «Каззапсельпроект» БЖИ корректор; Қазақстан Республикасының Ресей Федерациясындағы Елшілігінде көмекші, атташе, үшінші, бірінші хатшы, кеңесші, министр кеңесшісі; Қазақстан Республикасы Президенті Әкімшілігінің Сыртқы саясат орталығының бас инспекторы; Қазақстан Республикасының Сыртқы істер министрлігінің арнайы тапсырмалар жөніндегі елшісі; Қазақстан Республикасының Литва Республикасындағы Төтенше және Өкілетті Елшісі; Қазақстан Республикасының Латвия, Эстония Республикасы және Финляндия Республикасындағы Төтенше және Өкілетті Елшісі қызметін қоса атқарушы; Қазақстан Республикасының Финляндия Республикасындағы Төтенше және Өкілетті Елшісі, Қазақстан Республикасының Эстония Республикасындағы Төтенше және Өкілетті Елшісі қызметін қоса атқарушы; Қазақстан Республикасы Сыртқы істер министрінің орынбасары. Қазақстан Республикасы Премьер-Министрі Кеңсесінің басшысы. 2023 жылдың наурызынан бастап қазіргі қызметінде. 49 жыл бұрын Қазақстан мұсылмандары діни басқармасы жанындағы имамдардың біліктілігін арттыратын Республикалық ислам институтының директоры Ораз Сатыбалдыұлы СЕРІКБАЙ дүниеге келді. kz. 1990-1992 жылдары Ташкент қаласында қариларды дайындайтын медресені тамамдаған. 1992-1994 жылдары Мысырдағы Аль-Азһар университетінде оқыған. 1995-1996 жылдары Исламабадтағы Әлемдік университетте білім алған. Алматы мемлекеттік Абай атындағы университетінде заң факультетін сырттай бітірген. Дулатов атындағы Қостанай инженерлік-экономикалық университетінің «Менеджмент» мамандығы бойынша магистратурасын бітіріп, экономика ғылымдарының магистрі академиялық дәрежесін алған. 2014-2016 жылдары «Нұр Мүбəрак» университетінің Исламтану мамандығы бойынша магистрі академиялық дәрежесін алған. Діни саладағы жұмысы Алматы Орталық мешітінің наиб имамы қызметінен басталған. Ислам институтының ұстазы, ректоры, ҚМДБ Ақмола облысы бойынша өкіл имамы, Алматы қаласы әкімшілігінің діни істер бөлімінің сектор меңгерушісі, ҚР Президенті Іс басқармасында дирекция директоры қызметін атқарды. 2000-2001 жылдары ҚМДБ төраға орынбасары, наиб мүфти, 2003-2005 жылдары Оңтүстік Қазақстан облысы Сарыағаш ауданының Бас имамы, 2011-2013 жылдары ҚМДБ-ның Қостанай облысы бойынша өкіл имамы, 2013 жылы ҚМДБ төраға орынбасары, наиб мүфти, «Әзірет Сұлтан» мешітінің Бас имамы қызметін атқарды. 2017 жылы Қазақстан мұсылмандарының кезекті VIII құрылтайында Қазақстан мұсылмандары діни басқармасының төрағасы, Бас мүфти лауазымына сайланды. 2020 жылдың наурыз айынан қазіргі қызметінде. 40 жыл бұрын ҚР Туризм және спорт вице-министрі Серік Маратұлы ЖАРАСБАЕВ дүниеге келді. kz. Солтүстік Қазақстан облысында дүниеге келген. Қозыбаев атындағы Солтүстік Қазақстан мемлекеттік университетін, Ресей халықаралық олимпиада университетін тәмамдаған. Мамандануы — дене шынықтыру және спорт, мемлекеттік және жергілікті басқару, спорттық әкімшілендіру. 2006-2007 жылдары Петропавлдағы балалар-жасөспірімдер спорт мектебінде бокстан жаттықтырушы-оқытушы, нұсқаушы-спортшы болып жұмыс істеді. 2007-2010 жылдары Солтүстік Қазақстан облысы Туризм, дене шынықтыру және спорт басқармасының бас маманы, оқу-спорт бөлімінің басшысы. 2011-2012 жылдары ҚР Туризм және спорт министрлігінің Спорт комитетінің Ғылыми-әдістемелік қамтамасыз ету, инновациялық технологиялар және білім басқармасының сарапшысы, бас сарапшысы; СҚО Туризм, дене шынықтыру басқармасы басшысының орынбасары болып жұмыс істеді. 2012-2014 жылдары ҚР Спорт және дене шынықтыру істері агенттігінің Жоғары жетістіктер спорты және спорт резерві департаментінің Жазғы спорт түрлері басқармасының басшысы, Спорт және дене шынықтыру істері агенттігінің Жоғары жетістіктер спорты және спорт резерві департаментінің директоры қызметтерін атқарған. 2014-2018 жылдары ҚР МСМ Спорт және дене шынықтыру істері комитеті төрағасының орынбасары болды. 2018-2019 жылдары ҚР МСМ Спорт және дене шынықтыру істері комитетінің төрағасы қызметін атқарды. 2019-2021 жылдары ҚР МСМ Спорт және дене шынықтыру істері комитеті төрағасының орынбасары. «Қазақстандық керлинг, едендік керлинг және петанга федерациясы» РҚБ бірінші вице-президенті. 2021-2023 жылдары ҚР Мәдениет және спорт вице-министрі болды. 2023 жылдың наурыз айынан бастап қазіргі қызметінде. 125 жыл бұрын ғалым, Қазақстан геологтары ғылыми мектебінің негізін қалаушы, қазақстандық металлогения ғылымының негізін салушы, геологияминералогия ғылымдарының докторы, профессор, Қазақстан Ғылым академиясын ұйымдастырушылардың бірі әрі тұңғыш президенті Қаныш Имантайұлы СӘТБАЕВ дүниеге келді. org. Павлодар облысының Баянауыл ауданында туған. Сауатын ауыл молдасынан ашқан болашақ ғалым Павлодардағы орыс-қазақ мектебінде, Семей мұғалімдер семинариясында, Томск технология институтының таукен факультетінде білім алған. Мұғалімдер семинариясында Ж. Әуезов сынды көрнекті қайраткерлермен бірге оқыған. Құдайбердіұлымен тығыз байланыста болып, оның шығармашылығын жоғары бағалаған. «Алаш» қозғалысы қайраткерлерінің іс-әрекетіне қолдау білдірген. 1920-1941 жылдары Баянауылда халық судьясы, «Атбастүстімет» тресі геология бөлімінің, Қарсақтай мыс комбинаты геологиялық барлау бөлімінің бастығы, комбинаттың бас геологы қызметтерін атқарған. 1941-1952 жылдары КСРО Ғылым академиясы Қазақ бөлімшесінің құрамындағы Геология ғылымдары институтының директоры, КСРО Ғылым академиясының Қазақ бөлімшесі Төралқасы төрағасының орынбасары, төрағасы, Қазақстан Ғылым академиясының президенті болған. 1952 жылы әміршілдік жүйенің тарапынан қысымға ұшырап, қызметінен төмендетіліп, Қазақ КСР Геология институтының директоры болып тағайындалған. 1955 жылы Қазақ КСР Ғылым академиясының президенті болып қайта сайланып, өмірінің соңына дейін осы қызметті атқарған. Қазақстанның қала, ауылдарында Сәтбаев есімімен аталатын жүздеген көше, 40-тан астам мектеп бар. Сондай-ақ ғалымға ескерткіштер орнатылған. Оның есімі Қазақстан Ғылым академиясының Геология ғылымдары институтына, бір қала мен ғаламшарға, еліміздің ең ірі техникалық оқу орны Қазақ ұлттық техникалық университетіне берілген. Сәтбаевтың құрметіне Жоңғар Алатауы жотасындағы мұздық пен шың, Қаратаудағы ваннадий кен орнынан табылған «Сәтбаевит» минералы, «Академик Сәтбаев» гладиолиус гүлі аталған. 4 мәрте Ленин, 2-ші дәрежелі Отан соғысы ордендерімен, медальдармен марапатталған
